Amzer-beurdremenet
Er yezhadur hag yezhoniezh e vez lavaret amzer-beurdremenet pe peurdremened<ref>Hemon, R. & Huon, R. (2005) Dictionnaire breton/français, français/breton, embann. Al Liamm</ref> (e latin: plus quam perfectum) pe c'hoazh amzer-dremenet ledan kevrennek pe amdremened kent eus un amzer yezhadurel en tremened a dalvez da zeskrivañ un ober pe un darvoud a zo c'hoarvezet a-raok ar mare (ur mare termenet all) m'emeur o komz anezhañ lakaet da zaveenn, da skouer:

 Lennet em boa Deuet e oa 

 Brezhoneg 

E brezhoneg e saver ar peurdremened diwar ur verb-skoazell ("kaout/bezañ") displeget en amdremened mui un anv-gwan-verb. Pa vez displeget gant ar verb-skoazell "ober" e van stumm ar verb pennañ en anv-verb ha neuze ec'h implijet anv-gwan-verb "ober" ("graet") displeget d'e dro gant ar verb-skoazell "kaout", da skouer:

 Lennet em boa Lenn am boa graet Yezhoù all 

 Yezhoù germanek 

 Saozneg 

Sevel a reer ar peurdremenet (pluperfect) e sazoneg oc'h implijout ar verb-skoazel "to have" ("had", digemm evit an holl gourioù) displeget en amdremenet mui an anv-gwan-verb, da skouer

 I had seen (<- to see: "gwelet")  
 "Gwelet em boa"

 Alamaneg 

En alamaneg evit sevel ar peurdremenet (Plusquamperfekt pe Vorvergangenheit ec'h implijer stumm amdremenet ar verboù-skoazell "haben" pe sein" evel en amzer-dremenet amstrizh mui an anv-gwan-verb (Partizip Perfekt/Partizip II), da skouer:

 Nachdem ich aufgestanden war, ging ich ins Badezimmer "Goude m'am boa en em savet (= Goude sevel diwar ar gwele) ec'h is d'ar sal-dour"

 Yezhoù romanek 

 Galleg, Portugaleg ha Spagnoleg 

E galleg (plus-que-parfait), portugaleg (mais-que-perfeito), spagnoleg (pluscuamperfecto pe antecopretérito) hag e meur a yezh romanek a-vremañ all e saver ar peurdremened evel e brezhoneg diwar ur verb-skoazell displeget an amdremened mui un anv-gwan-verb. E galleg e lakaer un diforc'h etre implij daou verb-skoazell disheñvel (s.o. ar pennad "Amzer-dremenet amstrizh"), da skouer:

 E galleg ("avoir"/"être"):
 Jean avait éteint l'incendie quand les pompiers sont arrivés "Yann en doa lazhet an tan pa tegouezhjont ar bomperion"

 E portugaleg:
 Kevrennek ("haver": dre skrid/lennegel)
 Quando cheguei soube que meu amigo havia morrido
 "Pa tegouezhis e teuis da c'hoût m'en doa marvet ma c'heneil"

 Kevrennek ("ter": dre skrid/lennegel)
 Quando cheguei soube que meu amigo tinha morrido

 Eeun (dre skrid/lennegel) 
 Quando cheguei soube que meu amigo morrera

 E spagnoleg ("haber"):
 Había comido cuando vino mi madre
 "Debret am boa pa tegouezhas ma mamm"

Galizeg ha Roumaneg 
En un nebeud yezhoù romanek a-vremañ e reer gant amzerioù-eeun evit sevel ar peurdremened, en o zouez ar galizeg (pluscuamperfecto/máis que perfeito) hag ar roumaneg (mai mult ca perfectul), da skouer:

 E galizeg:
 Cando cheguei xa fuxira
 "Pa tegouezhis en doa/he doa tec'het""

 E roumaneg:
 Când l-am întrebat, el văzuse deja filmul (a vedea: "gwelet")
 "Pa c'houlennis outañ en doa gwelet ar film dija"

Yezhoù slavek 

Manet eo dizimplij hogozik penn-da-benn an peurdremenet e ruseg evel en darn vrasañ eus ar yezhoù slavek all.

Ukraineg 

Muioc'h-mui e vez implijet ar peurdremenet (давньоминулий час - davn'omynouliy tchas) en ukraineg unvan, savet dre stagañ stumm ar ver-skoazellañ "buv" pe "bula" ("oa") dirak ar verb, da skouer:

 Ja vže buv pіšov, až raptom zhadav...
 "Darbet e oan aet kuit pa oan bet galvet en dro"

Poloneg 

Savet diwar amdremened ar verb-skoazell "być" ("to be") eo deuet da vezañ implijet ar peurdremenet e poloneg kentoc'h dre skrid pe en un live-yezh uhel hagimplijet en trede gour nemetken, da skouer:

 Powinieneś był to zrobić
 "Bez e rankjes ("renkout a oa dit") bezañ bet hen graet"

Yezhoù finnek-ougrek

Finneg 

E finneg e savet ar peurdremenet diwar stumm amdremenet ar verb "olla" ("bezañ") mui an anv-gwan-verb merket gant al dibenn "-nyt/-nut" en unander ha "-ttu/-tty/-tu/-ty" el liester, da skouer:

 me olimme olleet
 "aet e oamp"

Keñver-ouzh-keñver

Notennoù

Gwelit ivez 
 Amzer-dremenet
 Amzer-dremenet strizh
 Amzer-amdremenet
 Amzer-dremenet amstrizh

Peurdremenet